Mustan Barbaarin äiti ja sisko tuomittiin sakkoihin – eivät näyttäneet papereitaan poliisille

Mustana Barbaarina tunnetun muusikko James Nikanderin äiti ja sisko on tuomittu Helsingin käräjäoikeudessa liittyen tapahtumiin poliisin ulkomaalaisvalvonnan yhteydessä Helsingissä viime vuoden kesänä.

Musta Barbaari eli James Nikander odotti äitinsä kanssa oikeudenkäyntiä marraskuussa.­

Äiti tuomittiin virkamiehen vastustamisesta 35 päiväsakkoon ja sisko niskoittelusta poliisia vastaan 10 päiväsakkoon. Naiset kieltäytyivät esittämästä henkilöllisyystodistuksiaan poliiseille ja äiti tarttui poliisia vaatteista sekä töni ja huitoi poliisia käsillään, tuomiossa kerrotaan.

Molemmat kiistivät syytteet.